《琵琶仙 泥莲庵夜宿同子万弟与寺僧閒话》
清代·陈维崧

倦客心情，况遇著、秋院捣衣时节。惆怅侧帽垂鞭，凝情伫寥泬。

三间寺、水窗斜闭，一声磬、林香暗结。且啜茶瓜，休论尘世，此景清绝。

询开士、杖锡何来，奈师亦、江东旧狂客。惹起南朝零恨，与疏钟呜咽。

有多少、西窗閒话，对禅床、剪烛低说。渐渐风弄莲衣，满湖吹雪。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。